S-5535/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. nóvember 2022, á hendur R-kk-þgf S-kk-þgf, kt. [...], [...], Reykjavík, fyrir umferðarlagabrot með því að hafa, laugardaginn 9. október 2021, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,75‰ og tetrahýdrókannabínól 22 ng/ml) um Vesturlandsveg og inn í Hvalfjarðargöng í Hvalfjarðarsveit, þar sem lögregla stöðvaði aksturinn, og á sama tíma haft í vörslum sínum 0,96 gaf maríhúana, sem lögregla fann við leit í bíl ákærða Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

Þ ess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019.

Þá er krafist upptöku á framangreindum 0,96 gaf maríhúana sem hald var lagt á samkvæmt 6. mgr.5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafðiverið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í[...]. Samkvæmt framlögðu sakavottorði, dagsettu 22. nóvember 2022, gekkst ákærði undir greiðslu sektar með lögreglustjórasátt 23. mars 2016 fyrir akstur undir áhrifum ávana- og fíkniefna. Þá var hann dæmdur í 30 daga fangelsi, skilorðsbundið til tveggja ára, með dómi Héraðsdóms Reykjavíkur frá 5. júlí 2019 meðal annars fyrir akstur undir áhrifum ávana- og fíkniefna og akstur undir áhrifum áfengis. Ákærði var síðan dæmdur í 2 mánaða fangelsi, skilorðsbundið til tveggja ára, með dómi Héraðsdóms Reykjavíkur 10. júní 2021 fyrir fíkniefnalagabrot. Að öðru leyti kemur sakaferill ákærða ekki til skoðunar við ákvörðun refsingar nú.

Við ákvörðun refsingar nú er við það miðað að ákærði hafi nú í þriðja sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis.

Með broti því er ákærði er sakfelldur fyrir í þessu máli hefur hann rofið skilorð dómsins frá 10. júní 2021 og er ákærða því gerð refsing í einu lagi og skilorðsdómurinn dæmdur upp, sbr. 60. gr. laga nr. 19/1940. Með hliðsjón af framangreindu, 77. gr. sömu laga og sakarefni þessa máls þykir refsing ákærða hæfilega ákveðin 90 daga fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dómsins að telja.

Með vísan til lagaákvæða í ákæru eru gerð upptæk 0,96 gaf maríhúana sem hald var lagt á við rannsókn málsins.

Ákærði greiði 116.695 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, R-kk-nf S-kk-nf, sæti fangelsi í 90 daga.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 0,96 gaf maríhúana.

Ákærði greiði 116.695 krónur í sakarkostnað.

H-kvk-nf S-kvk-nf B-kvk-nf